Teisipäeval, 28. juunil osaleb Keskkonnaministeeriumi kantsler Rita Annus Luxembourgis põllumajandus- ja kalandusnõukogu istungil. Arutatakse komisjoni uut teatist kalapüügivõimalusi käsitlevate konsultatsioonide kohta. Selles selgitakse ühise kalanduspoliitika viimaste aastate saavutusi ning pakutakse välja lähiaja tegevus. Veel osalevad istungil kalavarude osakonna juhataja Ain Soome ja EL ja rahvusvahelise koostöö osakonna spetsialist Tiina Tees. Lisainfo: Tiina Tees, Keskkonnaministeeriumi EL ja rahvusvahelise koostöö osakonna spetsialist, 626 0723, tiina.tees [-at-] envir.ee